b'\n_START_ARTICLE_\nSnje\xc5\xbeana Kordi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nLeta 1988 je diplomirala na Filozofski fakulteti v Osijeku iz srbohrva\xc5\xa1kega jezika in ju\xc5\xbenoslovanskih knji\xc5\xbeevnosti. Prva leta po diplomi je pou\xc4\x8devala na Srednji \xc5\xa1koli v Sisku. Leta 1990 je bila zaposlena kot raziskovalka jezikoslovne kroatistike na  Univerzi v Osijeku, leta 1991 pa je za\xc4\x8dela delati na Katedri za sodobni hrva\xc5\xa1ki knji\xc5\xbeni jezik na Filozofski fakulteti v Zagrebu kot raziskovalka nato kot asistentka. Leta 1991 je tudi predavala na Oddelku za novinarstvo na Fakulteti politi\xc4\x8dnih ved v Zagrebu. Magistrirala je na Filozofski fakulteti v Zagrebu leta 1992 iz lingvistike (kroatistike) in leta 1993 doktorirala iz jezikoslovnih znanosti na Univerzi v Zagrebu. Med letoma 1993 in 2007 je bila zaposlena na nem\xc5\xa1kih univerzah: kot lektorica na Oddelku za slavistiko Ruhrske univerze v Bochumu, kot docentka na Oddelku za slavistiko in baltistiko Vestfalske Wilhelmove univerze v M\xc3\xbcnsteru, kot gostujo\xc4\x8da profesorica na In\xc5\xa1titutu za slavistiko Humboldtove univerze v Berlinu, in kot znanstvena sodelavka na In\xc5\xa1titutu za primerjalno jezikoslovje, fonetiko in slovansko filologijo Univerze Johanna Wolfganga Goethea v Frankfurtu na Majni. V M\xc3\xbcnsteru je leta 2002 na univerzi pridobila habilitacijo za slovansko filologijo._NEWLINE_Objavila je ve\xc4\x8d kot 150 jezikoslovnih del. Te\xc5\xbei\xc5\xa1\xc4\x8de njenih raziskav je vezano na podro\xc4\x8dja slovnice, skladnje, lingvistike teksta, pragmatike, korpusnega jezikoslovja, funkcijski zvrsti jezika, leksikologije in sociolingvistike.\n_START_SECTION_\nDelo izdano v sloven\xc5\xa1\xc4\x8dini\n_START_PARAGRAPH_\n"Glotonim srbohrva\xc5\xa1ki jezik glede na srbski, hrva\xc5\xa1ki, bosanski, \xc4\x8drnogorski" (PDF). Slavisti\xc4\x8dna revija (Ljubljana) 51 (3): 355\xe2\x80\x93364. 2003. ISSN\xc2\xa00350-6894. OCLC\xc2\xa0442560674. (COBISS). (HEBIS).'